CELEX: 32005D0625
Language: sk
Date: 2005-08-23 00:00:00
Title: 2005/625/ES: Rozhodnutie Komisie z 23. augusta 2005, ktorým sa stanovujú množstvá metylbromidu, ktoré je v období od 1. januára do 31. decembra 2005 povolené používať na účely kritického použitia v Európskom spoločenstve podľa nariadenia Európskeho parlamentu a Rady (ES) č. 2037/2000 o látkach, ktoré poškodzujú ozónovú vrstvu [oznámené pod číslom K(2005) 468]

24.8.2005   
            
            
               SK
            
            
               Úradný vestník Európskej únie
            
            
               L 219/47
            
         
      ROZHODNUTIE KOMISIE
   
   z 23. augusta 2005,
   ktorým sa stanovujú množstvá metylbromidu, ktoré je v období od 1. januára do 31. decembra 2005 povolené používať na účely kritického použitia v Európskom spoločenstve podľa nariadenia Európskeho parlamentu a Rady (ES) č. 2037/2000 o látkach, ktoré poškodzujú ozónovú vrstvu
   [oznámené pod číslom K(2005) 468]
   (Iba francúzsky, nemecký, grécky, taliansky, poľský, portugalský, španielsky, holandský a anglický text je autentický)
   (2005/625/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Európskeho parlamentu a Rady (ES) č. 2037/2000 z 29. júna 2000 o látkach, ktoré poškodzujú ozónovú vrstvu (1), a najmä na jeho článok 3 ods. 2 bod ii),
   keďže:
   
               (1)
            
            
               Článkom 3 ods. 2 bodom i) písm. d) a článkom 4 ods. 2 bodom i) písm. d) nariadenia (ES) č. 2037/2000 sa po 31. decembri 2004 zakazuje výroba a dovoz metylbromidu na všetky použitia s výnimkou prípadných kritických použití v súlade s článkom 3 ods. 2 bodom ii) a kritériami stanovenými v rozhodnutí strán Montrealského protokolu IX/6. Výnimky pre kritické použitia sa považujú za obmedzené odchýlky s cieľom poskytnúť krátku lehotu na prijatie alternatív.
            
         
               (2)
            
            
               Rozhodnutím IX/6 sa stanovuje, že použitie metylbromidu sa môže považovať za „kritické“ len vtedy, ak žiadateľ preukáže, že nulová disponibilita metylbromidu na daný osobitný účel by spôsobila značné narušenie trhu a že neexistujú technicky a hospodársky uskutočniteľné alternatívy alebo náhrady dostupné užívateľovi, ktoré by boli prijateľné z hľadiska životného prostredia a zdravia a vhodné pre jednotlivé plodiny a okolnosti. Okrem toho by sa prípadná výroba a spotreba metylbromidu na kritické použitia mala povoliť len v prípade, že boli prijaté všetky technicky a hospodársky uskutočniteľné kroky na minimalizáciu kritického použitia a s ním spojených emisií metylbromidu. Žiadateľ by mal taktiež preukázať, že sa vynakladá primerané úsilie s cieľom ohodnotiť alternatívy a náhrady, uviesť ich na trh a zaručiť ich schválenie vnútroštátnymi regulačnými orgánmi a že sa uskutočňujú výskumné programy na vývoj a rozšírenie alternatív a náhrad.
            
         
               (3)
            
            
               Komisia dostala 84 návrhov na kritické použitia metylbromidu z desiatich členských štátov vrátane Belgicka (60 825 kg), Francúzska (467 135 kg), Nemecka (45 250 kg), Grécka (227 280 kg), Talianska (2 298 225 kg), Poľska (44 100 kg), Portugalska (130 000 kg), Španielska (1 059 000 kg), Holandska (120 kg) a Spojeného kráľovstva (140 408 kg). Žiadalo sa o celkové množstvo 4 472 343 kg, ktoré zahŕňalo 4 111 640 kg (90 %) na použitia metylbromidu pred zberom úrody a 360 703 kg (8 %) na použitia metylbromidu po zbere úrody.
            
         
               (4)
            
            
               Komisia uplatnila kritériá uvedené v rozhodnutí IX/6 a článku 3 ods. 2 bodu ii) nariadenia (ES) č. 2037/2000 s cieľom stanoviť množstvo metylbromidu, ktoré možno povoliť na kritické použitia v roku 2005. Komisia zistila, že v Spoločenstve boli k dispozícii primerané alternatívy, ktoré sa po tom, čo členské štáty zostavili návrhy na kritické použitia, stali v mnohých stranách Montrealského protokolu rozšírenejšie. Komisia preto stanovila, že na kritické použitia sa v roku 2005 v každom z týchto členských štátov môže použiť 2 777 333 kg metylbromidu. Toto množstvo zodpovedá 14,4 % spotreby metylbromidu v Európskom spoločenstve v roku 1991 a uvádza, že viac ako 85 % metylbromidu sa nahradilo alternatívami. Kategórie kritického použitia sú podobné kategóriám vymedzeným v tabuľke A prílohy II správ z prvého mimoriadneho zasadnutia strán Montrealského protokolu (2), a v tabuľke 1 A rozhodnutia XVI/2, prijatého na 16. zasadnutí strán Montrealského protokolu (3).
            
         
               (5)
            
            
               Článkom 3 ods. 2 bodom ii) sa od Komisie vyžaduje, aby taktiež stanovila, ktorí užívatelia môžu využívať výnimku pre kritické použitia. Keďže článkom 17 ods. 2 nariadenia (ES) č. 2037/2000 sa od členských štátov vyžaduje, aby vymedzili minimálne požiadavky na kvalifikáciu pracovníkov zapojených do používania metylbromidu, a keďže fumigácia predstavuje jediné použitie, Komisia stanovila, že pracovníci zaoberajúci sa fumigáciou budú jedinými užívateľmi, ktorých na používanie metylbromidu na kritické použitia navrhuje členský štát a splnomocňuje Komisia. Pracovníci zaoberajúci sa fumigáciou majú kvalifikáciu na bezpečné používanie metylbromidu, napríklad na rozdiel od farmárov alebo majiteľov mlynov, ktorí vo všeobecnosti nemajú kvalifikáciu na používanie metylbromidu, ale na ktorých vlastníctve sa bude používať.
            
         
               (6)
            
            
               Rozhodnutím IX/6 sa stanovuje, že výroba a potreba metylbromidu na kritické použitia by sa mala povoliť len v prípade, ak metylbromid nie je k dispozícii z existujúcich zásob uloženého alebo recyklovaného metylbromidu. Článkom 3 ods. 2 bodom ii) nariadenia (ES) č. 2037/2000 sa stanovuje, že výroba a dovoz metylbromidu sa povoľuje len v prípade, ak od žiadnej strany nie je k dispozícii recyklovaný ani regenerovaný metylbromid. V súlade s rozhodnutím IX/6 a článkom 3 ods. 2 bodom ii) nariadenia (ES) č. 2037/2000 Komisia stanovila, že na kritické použitie je k dispozícii 205 926 kg zásob. Európska komisia zaviedla postupy udeľovania licencií na zabezpečenie použitia zásob pred povolením dovozu alebo výroby metylbromidu.
            
         
               (7)
            
            
               Vzhľadom na to, že kritické použitia metylbromidu sa uplatňujú od 1. januára 2005, a na zabezpečenie toho, aby zúčastnené podniky a prevádzkovatelia mohli využívať systém udeľovania licencií, je vhodné, aby sa toto rozhodnutie uplatňovalo od tohto dátumu.
            
         
               (8)
            
            
               Opatrenia stanovené v tomto nariadení sú v súlade so stanoviskom výboru zriadeného článkom 18 nariadenia (ES) č. 2037/2000,
            
         PRIJALA TOTO ROZHODNUTIE:
   Článok 1
   Belgickému kráľovstvu, Spolkovej republike Nemecko, Helénskej republike, Španielskemu kráľovstvu, Francúzskej republike, Talianskej republike, Holandskému kráľovstvu, Poľskej republike, Portugalskej republike a Spojenému kráľovstvu Veľkej Británie a Severného Írska sa na obdobie od 1. januára do 31. decembra 2005 povoľuje používanie celkového množstva 2 777 333 kg metylbromidu na kritické použitia, pokiaľ ide o osobitné množstvá a kategórie používania opísané v prílohách I až X.
   Článok 2
   Zásoby, o ktorých príslušný orgán každého členského štátu vyhlási, že sú k dispozícii, sa odrátajú z množstva, ktoré sa na kritické použitia môže dovážať do daného členského štátu alebo ktoré sa v danom členskom štáte môže vyrábať.
   Článok 3
   Toto rozhodnutie je určené Belgickému kráľovstvu, Spolkovej republike Nemecko, Helénskej republike, Španielskemu kráľovstvu, Francúzskej republike, Talianskej republike, Holandskému kráľovstvu, Poľskej republike, Portugalskej republike a Spojenému kráľovstvu Veľkej Británie a Severného Írska.
   Článok 4
   Toto rozhodnutie sa uplatňuje od 1. januára 2005 a stráca účinnosť 31. decembra 2005.
   
      V Bruseli 23. augusta 2005
      
         
            Za Komisiu
         
         Stavros DIMAS
         
         
            člen Komisie
         
      
   
   
      (1)  Ú. v. ES L 244, 29.9.2000, s. 1. Nariadenie naposledy zmenené a doplnené nariadením Komisie (ES) č. 2077/2004 (Ú. v. EÚ L 359, 4.12.2004, s. 28).
   
      (2)  UNEP/OzL.Pro.ExMP/1/3. Prvé mimoriadne zasadnutie strán Montrealského protokolu, ktoré sa uskutočnilo 24.–26. marca 2004 v Montreale v Kanade. www.unep.org/ozone/Meeting_Documents/mop/index.asp
   
      (3)  UNEP/OzL.Pro.16/Dec XVI/2. 16. zasadnutie strán Montrealského protokolu, ktoré sa uskutočnilo 22.–26. novembra 2004 v Prahe v Českej republike. www.unep.org/ozone
   
      PRÍLOHA I
      BELGICKÉ KRÁĽOVSTVO
      
                  Kategórie povolených kritických použití
               
               
                  Kg
               
            
                  Pestovanie hlávkového šalátu v pôde v skleníkoch
               
               
                  23 000
               
            
                  Pestovanie čakanky štrbákovej
               
               
                  2 190
               
            
                  Pestovanie paradajok v pôde v skleníkoch
               
               
                  4 846
               
            
                  Pestovanie papriky a baklažánu v pôde v skleníkoch
               
               
                  3 000
               
            
                  Pestovanie šalátových uhoriek v pôde v skleníkoch
               
               
                  549
               
            
                  Pestovanie bielej špargle na otvorenom poli
               
               
                  225
               
            
                  Pestovanie odnoží jahôd
               
               
                  2 306
               
            
                  Bobuľové ovocie (všetko okrem jahôd, priesad)
               
               
                  1 350
               
            
                  Výlučne semenáčiky póru a cibule v pôde na otvorenom poli
               
               
                  660
               
            
                  Chránené rezané kvety (okrem ruží a chryzantém)
               
               
                  2 794
               
            
                  Chránené pestovanie rezaných chryzantém
               
               
                  896
               
            
                  Pestovanie škôlkarských výpestkov v pôde na otvorenom poli
               
               
                  630
               
            
                  Lesná škôlka v pôde na otvorenom poli
               
               
                  230
               
            
                  Mlyny na múku (17 mlynov)
               
               
                  4 264
               
            
                  Nehnuteľné starožitné stavby a nábytok (Axel Vervoort; Gemeentebestuur Bonheiden)
               
               
                  199
               
            
                  Staré budovy (kategorizované pamiatky a súkromné domy)
               
               
                  438
               
            
                  Stavby a objekty (kostoly, domy, stavby na spracovanie potravín) okrem hnuteľných objektov
               
               
                  307
               
            
                  Staré budovy (starobylé objekty, strechy a pevný nábytok v historických stavbách – podnik Prohygiena)
               
               
                  282
               
            
                  Stolárske dielne (6 dielní)
               
               
                  101
               
            
                  Zariadenia na spracovanie potravín (21 zariadení)
               
               
                  300
               
            
                  Mlyny (25 mlynov)
               
               
                  200
               
            
                  Mlyn na múku (Bloemmolens Diksmuide)
               
               
                  72
               
            
                  Uskladnenie potravín (suché), stavby (17 zariadení)
               
               
                  120
               
            
                  Citlivé elektronické zariadenia
               
               
                  50
               
            
                  Prázdne silá (vo vlastníctve 37 podnikov)
               
               
                  43
               
            
                  Zariadenia na spracovanie potravín (1 mlyn – Molens Vandenbempt)
               
               
                  15
               
            
                  Kostoly, pamiatky a lodné ubytovanie (Bugbusters)
               
               
                  59
               
            
                  Spolu
               
               
                  49 126
               
            Zásoby metylbromidu k dispozícii na kritické použitia v členských štátoch = 2 848 kg.
   
   
      PRÍLOHA II
      FRANCÚZSKA REPUBLIKA
      
                  Kategórie povolených kritických použití
               
               
                  Kg
               
            
                  Paradajky a baklažán (chránené a na otvorenom poli)
               
               
                  33 250
               
            
                  Šalátové uhorky (chránené a na otvorenom poli)
               
               
                  21 140
               
            
                  Karotka špecializovaná na piesočnatú pôdu (pestovaná v Bretónsku, ručne zbieraná a náchylná na Fusarium solani a Rhizoctonia violacea)
               
               
                  8 000
               
            
                  Odnože jahôd
               
               
                  37 600
               
            
                  Jahody pestované pre značku Perigold
               
               
                  34 000
               
            
                  Iskerník, veternica, pivonka a konvalinka na otvorenom poli
               
               
                  21 785
               
            
                  Priesady jabloní, hrušiek, broskýň, nektáriniek, marhúľ, sliviek a malín
               
               
                  10 000
               
            
                  Lesná škôlka – duglasky na pestovanie hľuzoviek
               
               
                  2 000
               
            
                  Ovocná škôlka
               
               
                  2 000
               
            
                  Osivo predávané podnikom PLAN-SPG
               
               
                  135
               
            
                  Mlyny
               
               
                  21 440
               
            
                  Rýchle vyhubenie škodcov na konci spracovania ryže
               
               
                  1 400
               
            
                  Gaštany
               
               
                  2 000
               
            
                  Spolu
               
               
                  194 750
               
            Zásoby metylbromidu k dispozícii na kritické použitia v členských štátoch = 14 280 kg.
   
   
      PRÍLOHA III
      SPOLKOVÁ REPUBLIKA NEMECKO
      
                  Kategórie povolených kritických použití
               
               
                  Kg
               
            
                  Stavby na spracovanie potravín, najmä mlyny, s priestormi na fumigáciu väčšími ako 10 000 m3
                  
               
               
                  19 350
               
            
                  Objekty (vyhubenie drevokaznej huby Serpula lacrymans v kostoloch)
               
               
                  250
               
            
                  Spolu
               
               
                  19 600
               
            Zásoby metylbromidu k dispozícii na kritické použitia v členských štátoch = 7 000 kg.
   
   
      PRÍLOHA IV
      HELÉNSKA REPUBLIKA
      
                  Kategórie povolených kritických použití
               
               
                  Kg
               
            
                  Paradajky (chránené)
               
               
                  92 000
               
            
                  Šalátové uhorky (chránené, vrátane tunelov pridaných po ošetrení, stálych skleníkov a otvorených fóliovníkov)
               
               
                  24 000
               
            
                  Rezané klinčeky, ruže a gypsomilky (na otvorenom poli a chránené)
               
               
                  8 000
               
            
                  Mlyny, stavby na spracovanie potravín, podniky na spracovanie potravín
               
               
                  16 000
               
            
                  Hrozienka a sušené figy
               
               
                  3 081
               
            
                  Spolu
               
               
                  143 081
               
            Zásoby metylbromidu k dispozícii na kritické použitia v členských štátoch = 0 kg.
   
   
      PRÍLOHA V
      TALIANSKA REPUBLIKA
      
                  Kategórie povolených kritických použití
               
               
                  Kg
               
            
                  Paradajky (chránené)
               
               
                  671 000
               
            
                  Rezané kvety (chránené)
               
               
                  162 000
               
            
                  Jahody (chránené)
               
               
                  130 000
               
            
                  Melóny (chránené)
               
               
                  112 000
               
            
                  Paprika (chránená)
               
               
                  111 000
               
            
                  Baklažán (chránený)
               
               
                  96 000
               
            
                  Odnože jahôd
               
               
                  78 000
               
            
                  Mlyny a spracovateľské podniky
               
               
                  89 600
               
            
                  Múzejné predmety
               
               
                  4 180
               
            
                  Spolu
               
               
                  1 453 780
               
            Zásoby metylbromidu k dispozícii na kritické použitia v členských štátoch = 167 474 kg.
   
   
      PRÍLOHA VI
      POĽSKÁ REPUBLIKA
      
                  Kategórie povolených kritických použití
               
               
                  Kg
               
            
                  Liečivé byliny a sušené huby ako suché komodity
               
               
                  3 500
               
            
                  Odnože jahôd
               
               
                  34 600
               
            
                  Spolu
               
               
                  38 100
               
            Zásoby metylbromidu k dispozícii na kritické použitia v členských štátoch = 210 kg.
   
   
      PRÍLOHA VII
      PORTUGALSKÁ REPUBLIKA
      
                  Kategórie povolených kritických použití
               
               
                  Kg
               
            
                  Rezané kvety (chránené a na otvorenom poli)
               
               
                  35 000
               
            
                  Spolu
               
               
                  35 000
               
            Zásoby metylbromidu k dispozícii na toto kritické použitie v členských štátoch = 0 kg.
   
   
      PRÍLOHA VIII
      ŠPANIELSKE KRÁĽOVSTVO
      
                  Kategórie povolených kritických použití
               
               
                  Kg
               
            
                  Odnože jahôd (v Kastílii a Leóne)
               
               
                  230 000
               
            
                  Jahody (chránené, v Huelve)
               
               
                  330 000
               
            
                  Paprika (chránená, v Murcii a na juhu Valencijského spoločenstva)
               
               
                  150 000
               
            
                  Rezané kvety (chránené, v Cádize a Seville)
               
               
                  47 700
               
            
                  Rezané kvety v Katalánsku
               
               
                  18 000
               
            
                  Spolu
               
               
                  775 700
               
            Zásoby metylbromidu k dispozícii na kritické použitia v členských štátoch = 8 309 kg.
   
   
      PRÍLOHA IX
      HOLANDSKÉ KRÁĽOVSTVO
      
                  Kategórie povolených kritických použití
               
               
                  Kg
               
            
                  Vyhubenie škodcov odnoží jahôd po zbere úrody
               
               
                  120
               
            
                  Spolu
               
               
                  120
               
            Zásoby metylbromidu k dispozícii na toto kritické použitie v členských štátoch = 250 kg.
   
   
      PRÍLOHA X
      SPOJENÉ KRÁĽOVSTVO VEĽKEJ BRITÁNIE A SEVERNÉHO ÍRSKA
      
                  Kategórie povolených kritických použití
               
               
                  Kg
               
            
                  Jahody a maliny (na otvorenom poli)
               
               
                  35 700
               
            
                  Pestovanie okrasných drevín na kontrolu verticíliového vädnutia (Verticillium)
                  
               
               
                  5 000
               
            
                  Mlyny (46) a budovy na uskladnenie pšenice, kukurice a ryže, ktoré prevádzkujú Quaker Oats, Kelloggs, Weetabix Ltd, Ryecroft a EOM
               
               
                  18 326
               
            
                  Suché komodity (orechy, sušené ovocie, ryža, fazuľa, obilné zrná, jedlé semená) pre Whitworths Ltd
               
               
                  1 571
               
            
                  Mlyn, súvisiace zariadenia na výrobu sušienok, priestory na hotové výrobky a uskladnenie, ktoré prevádzkuje Ryvita Company Ltd (Dorset)
               
               
                  1 787
               
            
                  Stavby – zariadenia a vybavenie, spracovanie a uskladnenie, ktoré prevádzkuje Whitworths Ltd
               
               
                  880
               
            
                  Stavby – budovy na uskladnenie korenia, ktoré prevádzkuje Newly Weds Foods Ltd
               
               
                  1 125
               
            
                  Spracovateľské závody, ktoré prevádzkuje Warehouse and Spice Grinding Facility (Pataks Foods Ltd)
               
               
                  1 000
               
            
                  Závody na spracovanie bylín a korenia, ktoré prevádzkujú British Pepper and Spice Ltd, Lion Foods a East Anglian Food Ingredients
               
               
                  1 080
               
            
                  Osobitné sklady na syr
               
               
                  1 561
               
            
                  Príležitostne škodcami napadnuté výrobky z korenia (vrátane papadamu), ktoré vyrobili McCormick (UK) Ltd, British Pepper and Spice Ltd, East Anglian Food Ingredients a Pataks Foods Ltd
               
               
                  46
               
            
                  Spolu
               
               
                  68 076
               
            Zásoby metylbromidu k dispozícii na kritické použitia v členských štátoch = 6 554 kg.